ઈસનપુરમાં ફેબ્રીકેશનના એક વેપારીને જૂના પાડોશીએ પોઈન્ટ બ્લેન્ક રેન્જથી પીઠમાં ગોળી મારી દેતા ચકચાર મચી હતી. આજે સવારે વેપારી જ્યારે પાડોશની દુકાનમાં નાળીયેર લેવા ઉભા હતા ત્યારે જુનો પાડોશી તેમની પાછળ આવીને ઉભો રહી ગયો હતો અને ‘કેમ છો શેઠ?’ કહી ગોળી મારી દીધી હતી. વેપારીની પત્નીએ ફરિયાદ કરી છે કે, હુમલાખોર કાળુ પંડિત નામના શખ્સે તેમની દુકાનની સામે શેરડીનો સંચો ચાલુ કર્યો હતો. કાળુ અવારનવાર પરણિતા સામે જોતો હોઇ વેપારી પતિએ તેને ઠપકો આપ્યો હતો. આ વાતની અદાવત રાખી ગોળી મરાઈ છે. મોડી સાંજે એલ.જી. હોસ્પિટલમાં વેપારીનું ઓપરેશન કરીને ગોળી બહાર કઢાઈ હતી.